open-index/open-wikipedia-markdown huggingface dataset:
Asbjørn Andresen

**Asbjørn Andresen** (født 1937 i Moss) er en norsk billedhugger og maler bosatt i Sverige. 

Han har laget Den blå stein (møtesteinen) i Bergen og Bivrost i Moss.

Andresen er utdannet ved Bjarne Engebrets maleskole, Oslo (1957–1959), Statens Håndverks- og Kunstindustriskole, Oslo, hospitant (1982), Statens kunstakademi (1983–1985) og École nationale supérieure des beaux-arts, Paris (1985–1986). 

Kunstneren har gjort utsmykning ved Austbø skole (Stavanger), Fjellbacka skole (Bohuslän), Torgalmenningen (Bergen), Ole Bulls plass (Bergen), Minnesund bro, Tanum kirkegård og Tinnes videregående skole (Notodden).

## Referanser


## Eksterne lenker
* Oppføring i ''Hvem er hvem i norsk kulturliv''
Rune Bjerke

**Rune Bjerke** (født 17. juni 1960 i Oslo) er en norsk næringslivsleder, samfunnsøkonom og tidligere politiker (Ap).

Han er exam.oecon. fra Universitetet i Oslo og Master of Public Administration (MPA) fra Harvard University. Bjerke var politisk rådgiver i Olje- og energidepartementet 1986–1988, partisekretær i Oslo Arbeiderparti 1988–1992 og finansbyråd i Oslo kommune 1992–1995. Deretter har han gjort karrière i næringslivet som direktør i Aker Sement 1995–1996, administrerende direktør i Scancem International 1997–2000, konserndirektør i Hafslund 2000–2006 og konsernsjef i DNB fra 1. januar 2007 til 31. august 2019.

Bjerke har vært styremedlem i blant andre Tomra Systems, Renewable Energy Corporation, TrygVesta, Tryg Forsikring, Storebrand, Statoil, Energibedriftenes landsforening, Finansnæringens Hovedorganisasjon og Finansnæringens Fellesorganisasjon.

Han er styremedlem i Norsk Hydro, styreleder i Vipps og styrenestleder i Fremtind Forsikring, samt foreslått som styreleder i Wallenius Wilhelmsen. 

## Bakgrunn
Han er sønn av LO-økonom Juul Bjerke og bror av tidligere miljøvernminister Siri Bjerke. Faren kom fra en forpaktet gård i Hof i Vestfold. Rune Bjerke vokste opp på Årvoll i Oslo. Bjerke er gift med Libe Solberg Rieber-Mohn. Bjerke er nær venn av Jens Stoltenberg, som var forlover i Bjerkes bryllup.  

## Referanser


## Eksterne lenker
* 
* Fra DNBs nettside om ledelsen
U.S. Navy SEALs

**U.S. Navy SEALs** er en spesialstyrke underlagt den amerikanske marinen. Bokstavene i SEAL står for *SE*a, *A*ir, *L*and (norsk: «sjø, luft, land»).

Styrken har blant annet kontraterror og oppklaring som hovedoppgaver. Den ble opprettet i 1962, og bygget direkte på tidligere maritime avdelinger, som Underwater Demolition Team (UDT).

I juni 2005 ble løytnant Michael P. Murphy posthumt tildelt USAs aller høyeste militære utmerkelse Medal of Honor etter at han og hans menn på rekognosering i Afghanistan ble utslettet under Operation Red Wings. Etter at en av soldatene hans, Danny Dietz, ble skutt ofret Michael Murphy sitt eget liv for å skaffe forsterkninger. Murphy døde kort tid senere av skader. Navy SEAL Matthew Axelson døde også i løpet av denne operasjonen. Men forsterkninger nådde aldri frem til dem. Et helikopter ble rammet av en rakettdrevet granat, som drepte åtte medlemmer av Navy SEALs og åtte medlemmer av 160th Special Operations Aviation Regiment. Marcus Luttrell var den eneste overlevende Navy SEAL etter denne operasjonen.https://www.klikk.no/side3/historie/bare-marcus-kom-ned-fra-fjellet-6932761

Det er minst åtte operative SEAL Teams, SEAL Team 1, 2, 3, 4, 5, 7, 8 og 10. Det tidligere SEAL Team 6 skiftet i 1987 navn til DEVGRU. Det er ukjent om det har eksistert et SEAL Team 9. I 2008 ble to støtteavdelinger omdøpt til SEAL Team 17 og 18. Et SEAL-team består av åtte tropper, og hver tropp har 2 offiserer og 14 soldater.

DEVGRU (tidligere kjent som SEAL Team 6) ble kjent for drapet på Osama bin Laden i mai 2011. Flere aviser hadde kilder som sa at SEAL Team 6 var spesialstyrken som hadde drept Bin Laden ved å treffe han i venstre øye, i en villa i Pakistan. Dette viste seg å være riktig. Senere ble det også kjent at Barack Obama hadde sett direktesending av operasjonen fra en av SEAL-operatørenes hjelmkamera.

## Referanser


## Eksterne lenker
*  (Engelsk)
Søylediagram

**Søylediagram** og **stolpediagram** er grafiske framstillinger av en frekvensfordeling der hver verdi på variabelen representeres av en søyle eller stolpe, og der lengden av denne illustrerer hvor stor andel av enhetene som har en bestemt verdi. En særegen type søylediagram er histogrammer, der arealet av søylene angir hyppigheten av variabelverdiene.

Forskjellen på søylediagram og stolpediagram er bredden på søylene/stolpene. Et stolpediagram er et søylediagram hvor søylene ikke har noen bredde. Figurene nedenfor viser fordelingen av stortingsmandater etter Stortingsvalget 2001 presentert som søylediagram og stolpediagram. (Figuren til venstre er laget med .)


ImageSize  = width:auto height:200 barincrement:30
PlotArea   = left:50 bottom:15 top:10 right:20
AlignBars  = late
DateFormat = yyyy
Period     = from:0 till:50
TimeAxis   = orientation:vertical
ScaleMajor = unit:year increment:5 start:0

PlotData=
  color:black width:1
  bar:Ap from:start till:43
  bar:H from:start till:38
  bar:FrP from:start till:26
  bar:SV from:start till:23
  bar:KrF from:start till:22
  bar:Sp from:start till:10
  bar:V from:start till:2
  bar:KP from:start till:1
  bar:KP from:start till:1
  bar:KP from:start till:1

Stolpediagram


Stolpediagrammer ble oppfunnet i Skottland av William Playfair i 1786.

## Litteratur
Edward Tufte: *The Visual Display of Quantitative Information*. 1982. Denne boka regnes av mange som bibelen innen faget informasjonsvisualisering.

## Referanser
Diopsoidea

* Rotfluer
* Strongylophthalmyiidae
* Tanypezidae
* barkfluer Megamerinidae
* Somatiidae
* Syringogastridae
* Nothybidae
* Diopsidae

**Diopsoidea** er en artsfattig gruppe (overfamilie) av fluer som omfatter åtte ulike familier. Av disse familiene har rotfluer og Diopsidae en del arter (150-200 på verdensbasis), de andre er svært artsfattige. Strongylophthalmyiidae, barkfluer Megamerinidae og Tanypezidae har én art hver i Norge, mens familiene Somatiidae, Syringogastridae og Nothybidae bare finnes i varme strøk. Fluene i denne gruppen er vanligvis middelsstore, ganske slanke, lite hårete, og ofte nokså fargerike. Mange arter har påfallende særtrekk, for eksempel de sterkt utvidede hodene til Diopsidae. Noen få arter, slik som gulrotfluen i familien rotfluer, er alvorlige skadedyr.
## Eksterne lenker
*
Ruger Mini-14

**Mini-14** er en halvautomatisk rifle fra produsenten Sturm, Ruger.  Den er i kaliber .223 Remington (svært lik den militære 5,56 × 45 mm NATO) og er gassdrevet med et fast stempel og bevegelig sylinder.  

Med unntak av «Target»-modellene kan alle modeller av Mini-14 bruke både .223 Remington og 5,56 x 45 mm NATO. «Target»-modellene er produsert med mindre toleranse for å oppnå bedre presisjon. 

Tidligere var Mini-14 kjent for å ha dårlig presisjon. Dette skyldtes i stor grad at løpet var svært tynt. De nyere modellene har fått et tykkere og bedre løp som gjør at en i dag kan forvente 2 til 3 MOA med vanlig ammunisjon. Med riktig ammunisjon er det mulig å få under 2 MOA. 

Det var en rifle av denne typen Anders Behring Breivik brukte under massakren på Utøya 22. juli 2011.

## Varianter
;K Mini/14-20GB: Med forskjefte i glassfiber, flammedemper og feste for bajonett
;AC-556: Identisk med K Mini/14-20GB, men kan avgi automatild.  Kan også leveres med foldbar kolbe
;Mini-30: Kamret for den russiske 7,62 × 39 mm
;Mini-6.8: Kamret for 6,8 mm Remington SPC

## Referanser


## Eksterne lenker
* 
* Modern Firearms 
* Hvordan forbedre presisjonen på en Mini-14 
* Ruger Mini-14 vs. the AR-15, Denny Hansen, S.W.A.T Magazine 
* Villmarksliv - Test av Ruger Mini 14 Target Rifle
Ingvild Sælid Gilhus

**Ingvild Sælid Gilhus** (født 1951) er en norsk religionshistoriker. Hun er professor ved Institutt for arkeologi, historie, kultur- og religionsvitenskap ved Universitetet i Bergen. 

Hun tok magistergraden i religionshistorie ved Universitetet i Oslo i 1974 og ble dr.philos. i 1982. Fra 1988 har hun vært professor i religionshistorie ved Universitetet i Bergen (UiB). Hun har publisert en rekke vitenskapelige artikler og har redigert boken *[[Gnostiske skrifter]]* i serien Verdens hellige skrifter.

Hun har innehatt en rekke styreverv og har blant vært styreleder for Christian Michelsens institutt i Bergen, styremedlem i Festspillene i Bergen og i Det Norske Videnskaps-Akademi. Hun er styreleder for Universitetsmuseet i Bergen

Gilhus er medlem av Det Kongelige Norske Videnskapers Selskab og er æresmedlem i International Association for the History Religions. Hun er også æresdoktor ved Københavns Universitet (2009). For sin forskning på nyreligiøsitet ble hun i 2021 tildelt HumSam-prisen fra Det Norske Videnskaps-Akademi.  

## Referanser


## Eksterne lenker

* Forskning,no
* Artikkel om Gilhus
*
Ernie Terrell

**Ernie Terrell** (født 4. april 1939 i Belzoni i Mississippi, USA, død 16. desember 2014) var en amerikansk bokser. Han var verdensmester (WBA) i tungvektsboksing 1965–67.

5. mars 1965 beseiret han Eddie Machen og vant WBAs verdensmestertittel i tungveksboksing. Han mistet tittelen 6. februar 1967 da han tapte for Muhammad Ali.

Han gikk 55 kamper som profesjonell. Han vant 46 (hvorav 21 på knockout) og tapte 9. Han trakk seg fra boksingen i 1973 og startet som musikkprodusent i Chicago i Illinois. Han hadde også sanggruppa *Ernie Terrell & the Heavyweights* sammen med søstera Jean Terrell, som på 1970-tallet overtok som førstesanger i The Supremes etter Diana Ross.

## Referanser


## Kilder
* Michael Carlson: «Ernie Terrell obituary», nekrolog i *The Guardian* 23. desember 2014; besøkt 3. februar 2016.

## Eksterne lenker
* 
*
Jimmy Ellis

**James Albert «Jimmy» Ellis** (1940–2014) var en amerikansk bokser. Han var verdensmester (WBA) i tungvektsboksing 1968–70. Ellis bokset i totalt 53 kamper, hvorav han vant 40, tapte 12 og fikk en uavgjort. 24 av hans seiere var på knockout.

Ellis fikk sin sjanse til å vinne WBA tittelen da Muhammad Ali nektet å delta i Vietnamkrigen og derfor endte opp i fengsel og mistet tittelen. Ellis beseiret Jerry Quarry i finalen på Råsunda stadion i Stockholm 1968 som Ellis vant mot Floyd Patterson og forsvarte tittelen. Ellis tapte senere tittelen mot Joe Frazier i 1970. Jimmy Ellis var en tid sparringspartner for Muhammad Ali. Som Ali hadde han Angelo Dundee som trener.

## Referanser


## Eksterne lenker
* 
* 
*
Elgåfossen

**Elgåfossen** (svensk: *Älgafallet*) er Østfolds høyeste uregulerte fossefall med en fallhøyde på 46 meter. Den ligger lengst sør i Østfold, nær Holtet i Enningdalen. Grensen mot Sverige går midt i fossen. Den er også Bohusläns høyeste uregulerte fossefall. Elgåfossen, som er en del av elva Elja (Elgå), renner ut i Enningdalselva.

Ved fossen kan man se rester av gamle Saga husmannsplass (fra 1859), med tømmerdrift, sag og mølle. Rundt fossen kan man se grunnmuren etter mølle, gamle møllesteiner, og stenpilarer fra en tømmerrenne som gikk ned langs fossen. Plassen var bebodd til frampå 60-tallet. Rundt fossen er det nå opparbeidet natursti og det er mulig å krysse elven både ovenfor og nedenfor fossen.

Elgåfossen kan nås via rasteplass ved fylkesvei 22, ca. 700 meter nord for riksgrensen, på strekningen som kalles den Blå-grønne veien. Det er knapt 400 meter å gå inn til fossen, og der kan grensen krysses på en gangbru rett nedenfor fossefallet.

## Referanser
Cyste

En **Cyste** (gr. *kyrtos* = blære, sekk) er en lukket vevslomme eller sekk med ett eller flere rom, avgrenset av en klart definert kapsel, som inneholder væske eller halvflytende materiale. Som regel dreier det seg om en unormal vevsstruktur som skyldes tilstopning av utførselsganger, unormal utvikling av et organ eller parasittinfeksjon. Omliggende vev kan ta skade av en cyste på grunn av volumeffekt, og enkelte cyster (f.eks. eggstokkcyster) kan være smertefulle.

Man skiller mellom ekte cyster som er omgitt av epitel og pseudocyster som er omgitt av bindevev. En tredje gruppe omfatter hudcyster som talgkjertel-, follikkel- og epitelcyster (bl.a. aterom).

## Se også
*Lateral halscyste
*Medial halscyste
Ken Norton

**Kenneth Howard Norton** (født 9. august 1943 i Jacksonville i Illinois i USA, død 18. september 2013 i Arizona) var en amerikansk bokser. Han var verdensmester i tungvektsboksing i 1978.

Han ble utropt til verdensmester av World Boxing Council 18. mars 1978 da den regjerende mesteren Leon Spinks vegret seg mot å møte ham i en tittelkamp. Spinks ble av World Boxing Council fratatt sin verdensmestertittel. Det er første gangen en tungvektsbokser har blitt mester uten å ha behøvd å entre bokseringen.

I sin første tittelkamp, mot førsteutfordreren Larry Holmes, tapte han knepent i en tøff femtenrunderskamp og Holmes ble ny verdensmester. Norton er unik som tungvektsmester, han er den eneste som ikke har vunnet noen tittelkamp. Han ble allikevel regnet som en av de beste i sin tid, og var særlig kjent for å ha slått Muhammad Ali i 1973.

Han trakk seg tilbake fra boksingen i 1981 etter å blitt slått ut på knockout i første runden av Gerry Cooney. Som profesjonell gikk han 50 kamper, han vant 42, hvorav 33 på knockout, tapte 7 og 1 endte uavgjort. Han ble valgt inn i International Boxing Hall of Fame.

Han døde 18. september 2013 av hjerteinfarkt.

## Referanser


## Eksterne lenker
* 
* 
*
Leon Spinks

**Leon Spinks** (født 11. juli 1953 i St. Louis i Missouri i USA, død 5. februar 2021 i Henderson i Nevada) var en amerikansk tungvektsbokser.

Han vant en olympisk gullmedalje i boksing i lett tungvekt under OL i 1976. Han var eldre bror av bokseren Michael Spinks.

Spinks skrev boksehistorie da han 15. februar 1978 i sin åttende proffkamp, raskere enn noen tidligere, vant verdensmestertittelen i tungvekt gjennom å beseire en aldrende og formsvak Muhammad Ali i en 15-runders kamp i Las Vegas.

Spinks ble av World Boxing Council fratatt sin verdensmestertittel da han vegret seg mot å forsvare sin tittel mot den førsterangerte utfordreren Ken Norton. Han valgte isteden å bokse om World Boxing Associations tungvektstittel i en returkamp mot Ali. WBCs tungvektstittel gikk da til Norton, og dette var første gang en tungvektsbokser hadde blitt mester uten å ha måttet entre bokseringen. Spinks tapte returkampen mot Ali i New Orleans 15. september 1978.

Spinks bokset 46 kamper som profesjonell og vant 26, hvorav 14 på knockout, tapte 17, mens tre endte uavgjort.

## Referanser


## Eksterne lenker
*
John Tate (bokser)

**John Tate** (1955–1998) var en amerikansk bokser. Han var verdensmester i tungvektsboksing 1979&ndash;80.

Under OL-1976 vant han en bronsemedalje, og 20. oktober 1979 ble han verdensmester ved å beseire Gerrie Coetzee på poeng. Han vant WBAs tungvektstittel som var ledig etter at Muhammad Ali frasa seg tittelen noen måneder tidligere. Fem måneder senere tapte han tittelen til Mike Weaver. Tate ledet kampen klart, men i siste runden fikk Weaver inn et så tungt slag på Tates hake at Tate mistet bevisstheten i flere minutter.
 
Tate bokset 37 kamper som profesjonell. Han vant 34, hvorav 23 på knockout, og tapte 3.
Han døde 9. april 1998 etter skader han pådro seg i en bilulykke.

## Referanser


## Eksterne lenker
*
Fábio Aurélio

**Fábio Aurélio Rodrigues** (født 24. september 1979 i São Carlos) er en brasiliansk tidligere fotballspiller som sist spilte for Grêmio Foot-Ball Porto Alegrense. Han spilte vanligvis på venstre side, som back eller på midtbanen, og var godt kjent for sine kraftige skudd. Aurélio har også et italiensk statsborgerskap, noe som gjorde at han kom utenom ikke-EU-kvoten for spillere i Europa.

## Karriere
### São Paulo
Da Aurelio var 17 år og tok steget opp på A-laget til São Paulo, trente han frispark sammen med Rogerio Ceni, som regnes som tidenes mestscorende keeper med 83 mål for klubblaget.

### Valencia CF
Aurélio kom til Spania etter OL 2000 og signerte en seksårskontrakt for manager Rafael Benitez. Den første sesongen hos spanjolene bidrog han til å sikre Valencia sitt første seriemester på 31 år. Den påfølgende sesongen etablerte han seg som den beste venstrebacken i den spanske serien med åtte ligamål; ti mål i alle konkurranser.

2003-04-sesongen var nok et stort år for Valencia, med nok et seriemesterskap og seier i UEFA-cupen. For Aurélio var sesongen en tragedie da han brakk beinet, mistet mesteparten av sesongen og fikk bare to kamper totalt.

### Liverpool FC
Aurelio signerte en fireårskontrakt med Merseyside-laget 1. juli 2006 og gikk dermed som bosman-spiller fra Valencia CF. Aurélio selv innrømte etter overgangen at tiden med Benitez i Valencia var årsaken til at han ønsket å gå til England.

Han debuterte for Liverpool FC i Community Shield-finalen 2006 mot Chelsea FC ved å bli byttet inn i det 56. minutt, og han ble dermed den første første brasilianer som spiller for Merseyside-laget.

31. mars 2007 var Aurélio en av nøkkelspillerne i Liverpool sin 4-1-seier over Arsenal på hjemmebane med målgivende pasninger til Peter Crouch og Daniel Agger.
I kvartfinalen mot PSV Eindhoven 3. april 2007 i Mesterligaen 2006/2007 skadet Aurélio akillesen sin alvorlig og mistet resten av sesongen for Liverpool. I juli ble det meldt at han nok ikke var tilbake i trening før i august 2007. 12. september 2007 spilte Aurélio sin første treningskamp etter skaden.

Han skåret sitt første mål for klubben 2. mars 2008, i bortekampen mot Bolton Wanderers FC på Reebok Stadium i en kamp Liverpool vant 3-1.

I mars 2009 ble Aurelio en av flere røde helter, da han skåret det tredje målet på et frispark da Liverpool vant over Manchester United 4&ndash;1 på Old Trafford den 14. mars 2009. Den 14. april skåret han i Mesterliga-kvartfinalen mot Chelsea FC på et frispark som lurte Peter Cech.

## Meritter
****
* Har spilt for Brasil sine aldersbestemte landslag U-17, U-20 og U-21 nivå. 
* Spilte på brasilianske fotballaget under Sommer-OL 2000 i Sydney.
**[[São Paulo Futebol Clube|São Paulo]]**
* Brasiliansk seriemester: 1998, 2000
**[[Valencia CF]]**
* Spansk seriemester: 2002, 2004 
* UEFA-Cup-mester: 2004 
* UEFA Super Cup : 2004
**[[Liverpool FC|Liverpool]]**
* Community Shield: 2006

## Referanser


## Eksterne lenker
* 
*  Liverpoolfc.tv sin biografi om Aurelio
*  Liverpool.no om Aurelio
Mike Weaver

**Michael Dwayne Weaver** (født 1952) er en amerikansk tidligere tungvektsbokser. Han var verdensmester 1980–82.

Han ble verdensmester 31. mars 1980 etter en tittelkamp i Knoxville, Tennessee mot WBAs mester John Tate. Tate ledet kampen klart, men i 15. og siste runden, da det gjensto 45 sekunder av kampen, fikk Weaver inn et kraftig slag på Tates hake, Tate gikk i gulvet og mistet bevisstheten i flere minutter og Weaver var ny verdensmester. Han forsvarte sin tittel to ganger. Han vant på knockout i åttende runden mot tidligere verdensmester Gerrie Coetzee i en kamp i Sør-Afrika, og 1. oktober 1981 vant han en femtenrunders kamp i Rosemont, Illinois mot James Quick Tillis på poeng. Han tapte sin tittel 10. desember 1982 i en kamp mot Michael Dokes.

Weaver la hanskene på hyllen 1998. Som profesjonell bokser gikk han 59 kamper. Han vant 41, hvorav 28 på knockout, tapte 17 og 1 endte uavgjort.

## Referanser


## Eksterne lenker
*
William Gallas

**William Éric Gallas** (født 1977) er en fransk tidligere fotballspiller som sist spilte for Perth Glory. 

Gallas debuterte for Frankrike i 5-0-seieren over  i en EM-kvalifiseringskamp i oktober 2002. Han spilte for Frankrike i EM 2004 og VM 2006 i Tyskland.

Gallas er forsvarsspiller, men brukes også i defensiv/sentral midtbaneposisjon. Han var Arsenals kaptein etter at Thierry Henry forlot klubben sommeren 2007 til slutten av 2008.

Han la opp 16. oktober 2014.

## Referanser


## Eksterne lenker
* 
* 
* BBC-profil
David Batty

**David Batty** (født 2. desember 1968 i Leeds, England) er en tidligere engelsk fotballspiller.

Batty startet sin fotballkarriere i Leeds United, hvor han var profesjonell i seks sesonger. Han var med på klubbens store opptur på begynnelsen av 90-tallet og vant ligaen i England i 91/92-sesongen.

Deretter gikk turen til Blackburn Rovers. Dessverre for Batty gikk han skadet store deler av sin første hele sesong og spilte kun fem kamper da klubben tok sitt første seriemesterskap på 80 år.

Newcastle United var neste stoppested for den tøftspillende Leedsgutten. Laget fra Tyneside kjempet på dette tidspunktet i toppen av Premier League, men det ble ikke noe ligamesterskap i denne klubben, selv med en av ligaens beste spisspar i Alan Shearer og Les Ferdinand.

Ringen ble sluttet i 1998, da Leeds kjøpte tilbake sin tidligere midtbanespiller. Det var i dette siste Leedsoppholdet at Batty fikk gleden av å spille semifinale i Mesterligaen mot Valencia. Dessverre var Leeds et nummer for små, og det endte med tap. Tiden som fulgte var ikke en positiv erfaring verken for Batty eller klubben hans. Satsingen førte klubben i økonomiske ruiner, og alle stjernene forsvant. Batty la opp sommeren 2004.

Han fikk med seg 42 kamper i den engelske landslagsdrakta. Han vil huskes for sin innsats på midtbanen til  sammen med Paul Ince i 0&ndash;0-kampen borte mot , et resultat som sendte England til VM i Frankrike i 1998. Nettopp disse to som var banens beste i Italia, var de to syndebukkene i det påfølgende VM, da de bommet hver sin straffe i straffekonkurransen mot . I ettertid uttalte Batty at det var hans første straffe på seniornivå. I de to foregående mesterskapene England var med i, ble Stuart Pearce og Gareth Southgate store syndebukker i England. Straffebommen til Batty i 1998 kom litt i skyggen ettersom David Beckham ble utvist tidligere i kampen og fikk «all skylden».

Noe av det Batty vil huskes for, er harde taklinger og tøft spill. Men som han selv skriver i sin biografi: «Alle tror jeg er en tøftspillende midtbanespiller som ofte får gule og røde kort, men det skal sies at jeg ikke ble utvist før jeg var 28 år».

## Klubber

## Referanser


## Eksterne lenker
*
Michael Dokes

**Michael Dokes** (1958–2012) var en amerikansk bokser. Han var verdensmester i tungvektsboksing 1982&ndash;83.

Han ble verdensmester 10. desember 1982 gjennom å vinne en tittelkamp mot regjerende WBA-mester Mike Weaver på knockout i første runde. Han tapte sin verdensmestertittel 23. september 1983 til Gerrie Coetzee i Akron, Ohio. Coetzee vant på knockout i den tiende runden.

Martínez vant sølv i boksing i vektklassen tungvekt under de Panamerikanske leker 1975 i Mexico by i Mexico.

## Referanser


## Eksterne lenker
*
Mzilikazi

**Mzilikazi** («blodveien» eller «den store vei») (født ca. 1790, død 9. september 1868) var en sørafrikansk konge som grunnla matabelekongedømmet i det som nå er Zimbabwe. Han var sønn av Matshobana og ble født nær Mkuze, Zululand nå del av Sør-Afrika) og døde ved Ingama, Matabeleland (nær Bulawayo, Zimbabwe). Mange regner ham som den største sørafrikanske militærlederen etter zulukongen Shaka.

Han førte sin stamme, khumalo, på en 800 km lang reise fra Zululand til det som nå er Zimbabwe. På veien viste han betydelig statsmannsevner ettersom han klarte å samle sitt eget folk og de mange stammene han erobret til et stort og etnisk rikt, men sentralisert, kongedømme.

Han var opprinnelig en av Shakas løytnanter, men i 1823 kranglet han med ham og gjorde opprør. Fremfor å møte rituell henrettelse, flyktet han nordover sammen med sin stamme. Han reiste først til Mosambik, men i 1826 flyttet han vestover inn i Transvaal på grunn av fortsatte angrep fra sine fiender.

Fortsatte angrep fikk ham først til å flytte vestover igjen til dagens Botswana og senere nordover til det som nå er Zambia i 1837. Han klarte ikke å erobre den innfødte kololo–nasjonen der og reiste sørøst til det som ble kjent som Matabeleland (sørvest i dagens Zimbabwe) og slo seg ned der i 1840.

Etter hans ankomst organiserte han sine tilhengere i et militærsystem med regiment–kraaler, lignende de til Shaka, som ble sterke nok til å slå tilbake boernes angrep i 1847–1851 og tvinge regjeringen til Den sydafrikanske republikk til å signere en fredsavtale med ham i 1852.

Mens Mzilikazi var generelt vennlig overfor europeisk reisende, førte oppdagelsen av gull i Matabeleland i 1867 til en flom av bosettere som han ikke klarte å kontrollere og som førte til det kongedømmets endelige nederlag under hans etterfølger Lobengula.

## Referanser
Gerrie Coetzee

**Gerhardus «Gerrie» Christian Coetzee** (født 8. april 1955 i Boksburg i Sør-Afrika, død 12. januar 2023) var en sørafrikansk bokser. Han var verdensmester i tungvektsboksing 1983&ndash;84. Han ble den første afrikanske bokseren som gikk en tittelkamp og også den første verdensmester fra Afrika.

Han gikk sin første tittelkamp mot John Tate om den ledige WBA-verdensmestertittelen etter Muhammad Ali, og Tate vant 15-runderskampen på poeng. I sitt andre forsøk på å bli verdensmester møtte han Mike Weaver i en tittelkamp i Sør-Afrika. Coetzee gulvet Weaver i den åttende runden, men Weaver kom seg opp og vant på knockout i runde 13. I sin tredje tittelkamp, denne gang mot verdensmester Michael Dokes 23. september 1983 i Akron i Ohio, vant Coetzee på knockout i tiende runde og ble Afrikas første verdensmester i tungvektsboksing og den første hvite mesteren siden Ingemar Johansson 23 år tidligere.

Han tapte sin tittel til Greg Page 1. desember 1984 da Coetzee gulvet Page i første runde, men Page kom tilbake og vant på knockout i runde åtte.

Coetzee bokset 40 kamper som profesjonell. Han vant 33, hvorav 20 på knockout, og tapte seks, og én kamp endte uavgjort.

## Referanser


## Eksterne lenker
*
Rise

**Rise** kan ha flere betydninger:

;Stedsnavn:
* Rise (Gulen), sted i Sogn og Fjordane.
* Rise stasjon, nedlagt stasjon i Aust-Agder
* Rise (Oppdal), grend i Oppdal i Sør-Trøndelag
* Rise kraftverk, i elva Driva i Oppdal
* Rise (Bø i Vesterålen), sted i Nordland
* Rise (Sortland), sted i Nordland
* Rise (Arendal), sted i Arendal kommune

;Annet:
* Rise (straff), prylestraff
* Troll
* Jotne
Jette

**Jette** kan sikte til:

*Jotne
*Jette (navn), et kvinnenavn
*Jette (Belgia), en belgisk kommune i Hovedstadregionen Brussel.
Bulawayo

**Bulawayo** er den nest største byen i Zimbabwe etter hovedstaden Harare med en befolkning på 653 337 innbyggere per 2012. Den ligger i Matabeleland, 439 km sørvest for Harare. Bulawayo fikk bystatus i 1943, og har i likhet med Harare statusen *city*, hvilket gir tilsvarende status som en provins.

Navnet «Bulawayo» kommer fra ndebele–ordet *Kwabulawayo* som betyr «stedet for de forfulgte» eller «slakterstedet». Byen er også kjent som *kongenes by*, *skyene* eller *den blå*. Byen ligger på stedet til kraalen til Lobengula, ndebelenes konge, som først grunnla Bulawayo som en bosetning i 1871, rundt 15 km sørøst for dagens bykjerne. I 1881 flyttet kongen bosetningen lenger nord til et område som omtrent korresponderer med Bulawayos moderne nordlige drabantområder. Under matabele–krigen i 1893 fikk fremrykningen til de britiske styrkene kongen til å brenne sin hovedstad og flykte nordover. Styrkene okkuperte byen som ble erklært å være under styret til British South Africa Company den 4. november 1894. 

Under matabeleopprøret i 1896 ble Bulawayo beleiret av ndebele-styrker i flere måneder, og et laager ble etablert for å forsvare byen.

Bulawayo har historisk sett vært handelssenteret i Zimbabwe og er hjemmet til den nasjonale jernbanen i Zimbabwe på grunn av dens strategiske posisjon mellom Botswana, Sør-Afrika og Zambia. Dette oppmuntret byens utvikling som et betydelig industrielt senter. Byen inneholder fremdeles mye av det som er igjen av Zimbabwes tungindustri og matforedling. Den er også den nærmeste store byen til Hwange nasjonalpark og Victoriafallene. I tillegg ligger Matobo nasjonalpark i nærheten.

Uavhengighetskampen i Zimbabwe startet i Bulawayo og i dag er den også hjembyen for den sterkeste opposisjonen til Mugabe-administrasjonen. Byen er multikulturell med innbyggere som snakker minst tre språk. Det er også hjembyen til to store fotballag som er av to etniske grupper, *Highlanders* og *Zimbabwe Saints*. I tillegg ligger *Queens Sports Club* og *Bulawayo Athletic Club* her, to av tre baner i Zimbabwe hvor testkamper i cricket har blitt spilt.

## Referanser


## Litteratur
* Bridger, P., House, M., and others, 1973. *Encyclopaedia Rhodesia*, College Press, Salisbury, Rhodesia.

## Eksterne lenker
* Kart over Bulawayo
* Liste over kolonibosettere og handelsmenn i Bulawayo, 1895
* Mer om dagens Bulawayo
Kroken (Tromsø)

**Kroken** (nordsamisk: *Biežavággi*) er en bydel i Tromsø. Den ligger på fastlandssiden av Tromsøysundet, ca. 9 kilometer nord for Tromsø sentrum. Mesteparten av bebyggelsen ligger på nordsiden av Krokelva og består av blokker og rekkehus bygget rundt 1970. Senere er også eneboligfeltene Kroken Sør, som ligger sør for Krokelva, og Krokenstranda kommet til i området. Delområdet Kroken, som omfatter strekningen fra Kroken Sør til og med Tønsvik i nord, hadde  innbyggere i 2015.

Tromsøs alpinsenter ligger i Kroken. Senteret har tre heiser: Bamsetrekket 500 meter, Parallellen 1100 meter og Ekspressen 1600 meter og fire bakker. Den minste bakken er Bamseløypa (500 meter), i tillegg har kommer Turløypa og Slalomløypa som er lengre løyper med ulikt fall og vanskelighetsgrad. Den siste bakken er Utforløypa. Utforløypa blir ikke tråkket og gir gode offpist-muligheter. Anlegget har også en halfpipe og to Big Jumps fra da Arctic Challange gjestet Tromsø. 

Kroken har to barneskoler. Dette er Skjelnan skole og Krokelvdalen skole. Kroken har også en ungdomsskole, Kroken ungdomsskole. Kroken har også kirke og den ligger like sør for Krokelva. Ishavsbyen Fotballklubb har tilhold i Kroken.

Krokensenteret er et handlesenter med blant annet Coop Extra. Coop har drevet butikk i Kroken siden 1974.

## Se også
* Bydeler i Tromsø

## Referanser


## Eksterne lenker
* 
* ikroken.no 
* Tromsø alpinsenter
* Skjelnan skole
* Krokelvdalen skole
* Kroken ungdomsskole
* Kroken Prix
Manicaland

**Manicaland** er en provins i Zimbabwe. Den har et areal på 36 459 km² og har rundt 1,6 millioner innbyggere (2002). Mutare er provinshovedstad.

Navnet kommer av at det har vært okkupert av manyika–folket. Manyikaene er en undergruppe av shona–stammen som har en egen variant av språket, manyika språket.

Provinsen er delt inn i syv distrikter:

* Buhera
* Chimanimani
* Chipinge
* Makoni
* Mutare
* Mutasa
* Nyanga
Kroken skole (Tromsø)

**Kroken skole** er en ungdomsskole som ligger i bydelen Kroken (Tromsø) i Tromsø, den har ca. 300 elever fordelt på 11 klasser. Elevene på skolen kommer fra barneskolene Lunheim barneskole, Krokelvdalen skole, Skjelnan skole og Skittenelv skole.

## Se også
*Krokelvdalen skole
*Skjelnan skole

## Eksterne lenker
* Skolens hjemmeside
Arne Bonde

**Arne Andreas Bonde** (1924–2003) var en norsk journalist, redaktør, reklamemann og sakprosaforfatter. Han ble kjent for sin virksomhet som sjefredaktør i *[[Verdens Gang]]*, hvor han var primus motor i omlegningen til tabloidiseringen av avisen. Han ble senere den første programdirektøren i NRK P2.

Bonde begynte sin journalistiske løpebane som syttenåring i Norsk Telegrambyrå. Under annen verdenskrig bidro han med stoff til den illegale pressen i Norge. Senere dekket han de siste allierte bombeangrepene på Berlin våren 1945.

Han ble ansatt i *VG* i 1952, da avisen slet med lave opplagstall og sviktende inntjening. Han overtok som avisens nyhetsredaktør i 1962 og som sjefredaktør i 1967. Ved hjelp av Schibsted, som var blitt overbevist om å overta avisen for én krone, ledet han *VG* frem til 1974, da publikasjonen var blitt Norges nest største avis, takket være en konsekvent tabloidisering av form og innhold.

Derefter arbeidet Arne Bonde i perioden 1975&ndash;77 i reklamebransjen som medeier og direktør i Thau Reklamebyrå, samtidig som han bidro med kommentarer til magasinet *[[Farmand]]* frem til 1982. Senere var han ansatt som forlagsredaktør i Ernst G. Mortensens Forlag fra 1977 til 1982. I årene 1982&ndash;83 var han sjefredaktør i avisen *[[Frisprog]]*, som han også eide. I 1983 ble Arne Bonde ansatt som første programdirektør i NRKs radiokanal P2. Fra 1995 til 2001 var han redaktør i magasinet *[[Kulturelt Perspektiv]]*.

I sin tildels selvbiografiske bok *Tabloid* gir Bonde en innsikt i norsk presses utvikling efter krigen med spesiell vekt på *VG* og NRK.

Han var far til analytiker og journalist Aslak Bonde og farfar til Venstre-politiker Audun Gotaas Bonde. 

## Bibliografi
* *Dus med bilen – en aktuell og populær bok for alle bilister*, Oslo, Mortensen 1961
* *Hundre år i papir*, Oslo 1965  – *jubileumsbok for Rich. Andvord*
* *Stat og presse – med pennen i jernlunge*, Oslo, Cappelen 1975, (ISBN 82-02-03192-3)
* *Feier-Mattis og andre ildsjeler – Gjensidige Skade 60 år*, Oslo, Gjensidige 1982
* *125 år efter*, Oslo, Rich. Andvord 1990 – *jubileumsbok for Rich. Andvord*
* *Her er Norge – Lillehammer '94*. Bind 2 av 3, (red.), Oslo, Stenersens Forlag 1992, (ISBN 82-7201-179-4)
* *For lov og rett i 250 år – Oslo politikammer 1744-1994 med spesiell vekt på de siste 50 år*, Oslo, Oslo Politikammer 1994, (ISBN 82-993203-0-5)
* *For kunnskap i tiden: Den norske fagpresses forening 100 år 1898-1998* Oslo, Den Norske Fagpresses Forening 1998, (ISBN 82-994463-0-9)
* *Tabloid, Arne Bonde* (red. Dag Bredal), Kristiansand, IJ-forlaget 2004 (ISBN 82-7147-258-5)

## Referanser


## Eksterne lenker
* Arne Bondes efterlatte papirer i Riksarkivet
Henriette Birkeland Kitel

**Henriette Birkeland Kitel** (født 25. juli 1973) er en norsk kickbokser fra Molde. Hun er verdensmester i fullkontakt kickboxing i 1999, europamester i boksing 2001 og 2003, sølv i VM i boksing 2001 og 2002 og sølv i EM i boksing 2005. 

Hun har tre NM-gull i kickboksing og seks NM-gull i boksing. Hun vant kongepokalen i boksing i 2005.

Kitel har sort belte i kickboxing. 
Hun var landslagstrener i boksing for kvinner i 2011-2012.
Hun har representert Molde Kickboksingklubb, Fighter Kickboxingklubb og Moldekameratene Bokseklubb.

## Medaljer i norske mesterskap

## Referanser


## Eksterne lenker
* CV
William K. Estes

**William Kaye Estes** (17. juni 1919 – 17. august 2011) var en amerikansk psykolog, ofte regnet blant de mest betydningsfulle i siste halvdel av det tjuende århundre. Han var professor ved Indiana University, Stanford University, Rockefeller University og Harvard University. Åtti år gammel vendte Estes i 1999 tilbake til Indiana-universitetet, der han tilbragte sine siste år som "Distinguished Scholar of Psychology and of Cognitive Science". 

Estes' første viktige forskningsinnsats var innen dyrs adferd og læring. Med B. F. Skinner utviklet han en metode for å måle emosjonelle reaksjoner. Denne metoden er fremdeles mye brukt. På 1960-tallet gikk Estes over til å studere visuell informasjonsprosessering, og gjorde flere viktige bidrag. I siste del av karrieren arbeidet han primært med modellering av menneskelig hukommelse og klassifikasjonslæring. Estes var alltid sterkt interessert i utvikling av formaliserte modeller, og regnes blant grunnleggerne av moderne matematisk psykologi.

Estes hadde en rekke æresdoktorgrader og andre utmerkelser, inkludert den amerikanske National Medal of Science, som han fikk i 1997. 

## Referanser


## Kilder
* Hergenhahn, B. R. (1982). *An introduction to theories of learning.* Englewood Cliffs, New Jersey, Prentice-Hall

## Eksterne lenker
* Omtale på Indiana Universitys hjemmeside
Mashonaland Central

**Mashonaland Central** er en provins i Zimbabwe. Den har et areal på 28 347 km² og en befolkning på 998 265 (2002), noe som utgjør 8,5% av befolkningen i Zimbabwe. Bindura er provinsens hovedstad. I regntiden 2002/03 ble området herjet av flom i likhet med flere andre provinser i Zimbabwe.

Provinsen er delt opp i syv distrikter:

* Bindura 
* Centenary
* Guruve 
* Mt Darwin 
* Rushinga 
* Shamva 
* Mazowe
Rune Wiken

**Rune Wiken** (født 29. oktober 1980 i Haugesund, Norge) er en norsk fotballspiller.

Rune Wiken er en hurtig og duellsterk spiller, og er god til å utfordre én mot én.

Fotballkarrieren startet på Avaldsnes, hvor han som 16-åring spilte fem kamper og scoret to mål, før han ble innlemmet i FK Haugesunds juniorlag.

I august 2006 valgte Wiken å trappe ned med fotballen grunnet skader, og forlot dermed klubben for tredje gang. Sett bortifra ett års pause fra fotballen, samt et kort opphold i Lillestrøm, er han sammen med Jostein Grindhaug og Arild Andersen, den som hadde vært lengst i klubben. Han har dermed "overlevd" fem trenerskifter i FK Haugesund.

Meritter: 4 U18- og 4 U21-landskamper for Norge. 

Et av høydepunktene i karrieren for Wiken, var da han bar kapteinsbindet for Norge mot Finland på U21-landslaget. Utligningsmålet mot Viking i cupen på Stavanger stadion i august 2003, en kamp FKH senere vant, er et annet stort øyeblikk.

## Referanser


## Eksterne lenker
*
Mashonaland East

**Mashonaland East** er en provins i Zimbabwe. Den har et areal på 32 230 km² og en befolkning på rundt 1,1 millioner innbyggere (2002). Marondera er provinsens hovedstad.
Blame It on Lisa

**«Blame It on Lisa»** er en episode i den animerte TV-serien *[[The Simpsons]]*. Episoden er fra sesong 13 og er en parodi på filmen *Blame it on Rio*.

«Blame it on Lisa» handler om familien Simpson som drar til Brasil for å lete etter Lisas fadderbarn.

## Handling
Familien har fått en telefonregning på 400 dollar. Hverken Homer, Marge eller Bart har ringt for 400 dollar, så de nekter å betale. Etter en stund med telefonsvarer som omtaler familien som snusker og liknende, får Homer nok. Han bestemmer seg for å ødelegge telefonledningen. Det går imidlertid dårlig, han får elektrisk støt.

Lisa legger en plan for å redde Ronaldo, fadderbarnet. Homer konkluderer: «The Simpsons are going to Brazil!».

Mens familien er på flyet til Brasil, har Bart allerede lært seg spansk. Når han imidlertid får vite at de snakker portugisisk, banner han på portugisisk. Homer sier det er nytteløst og ber Bart glemme alt. Bart slår seg selv i hodet og glemmer alt. Dette vitner også om familiens enorme språkkunnskaper. Marge snakker blant annet flytende fransk.

Når familien er framme, bærer Brasil preg av samba, slum og aper overalt. Veien til hotellet danses og familien er ruset på samba. Lisa minner familien på at de er her for Ronaldos skyld, og at de må fortsette å lete etter ham. De drar til Ronaldos barnehjem for å finne ham. Nonnen svarer at de ikke har sett ham, og at de tenner et lys hver dag. På spørsmål om de virkelig har lett etter ham, svarer hun raskt nei. Homer forsøker å hoppe på nonnen og ber henne om å fly ham over byen, men nonnen sier hun ikke kan, og bekrefter at hun har for mye «junk in the truck» (fett på kroppen).

Familien deler seg, og Homer og Bart hopper inn i en drosje. Sjåføren snudde så seg og beklaget, men «dette er en kidnapping». Homer klarer ikke ta det hele seriøst og roper jublende ut: «Betyr det at jeg ikke trenger betale for turen? Who-hoo!» Imens har allerede Bart sneket seg ut av drosjen og det skulle vise seg at Homer og kidnapperne skulle få det riktig hyggelig sammen.

Resten av familien surrer rundt i Rio de Janeiro. Triste som de er når både Homer og Ronaldo er borte, blir de allikevel revet med av musikken. De finner ut av det er karneval. Gaten blir omringet av dansende parader. I en pelikan er Ronaldo, han oppdager Lisa og stopper og hilser på dem.

Ronaldo er blitt rik og betaler gjerne kravet til Homers kidnappere. På slutten av episoden blir familien forent, Ronaldo har det bra og det hele ender godt.

## Brasils reaksjon
Allerede før episoden ble vist i Brasil, reagerte Rios turistkontor på hvordan byen var framstilt med aper overalt, kriminalitet, slummen og kidnappinger. Produsenten, James L. Brooks, beklaget og sa at Homer gjerne kunne invitere Brasils daværende president, Fernando Henrique Cardoso, til *Celebrity Boxing*, et amerikansk TV-program hvor kjendiser bokser mot hverandre. Mauricio Ricardo, leder av et brasiliansk humornettsted, foreslo at *Simpsons* kunne vise det *virkelige* Brasil: Giftige mygg i stedet for aper, bevæpnede banditter i stedet for pirattaxi o.l. Episoden forble uforandret.
William Russell

**William Russell** (1924–2024) var en britisk skuespiller kjent fra TV-serier.

Hans sønn er Alfred Enoch, som spiller Tommy Ding i *[[Harry Potter]]*-filmene.

Russell medvirket i britiske filmer fra 1950-årene. Han spilte i produksjoner som *[[The Man Who Never Was]]* (1956) og *[[Den store flukten]]* (1963). Han hadde også en mindre rolle i *[[Superman (1978, film)|Superman]]* (1978).

Hans gjennombrudd var som tittelrollen i *[[The Adventures of Sir Lancelot]]* på ITV i 1956, som var den første britiske TV-serien som ble filmet i farger. Etter dette fikk han rollen som Ian Chesterton i *[[Doctor Who]]* (1963&ndash;1965). Han spilte denne rollen i de fleste episodene i de to første sesongene.

Han spilte etter dette mange forskjellige roller innen teater og TV. De største er kanskje *Disraeli* i *[[Testament of Youth]]* og Ted Sullivan, den døende, andre ektemannen til Rita Sullivan i *[[Coronation Street]]*. Han hadde også en liten rolle i en episode av den første sesongen av *[[Sorte Orm]]* (1983), som han tok over etter at Wilfrid Brambell hadde blitt utålmodig og forlatt settet.

I 1980-årene begynte han å bruke navnet Russell Enoch profesjonelt. Han fortsetter å bli kalt William Russell i *Doctor Who*-relaterte prosjekter, og noen andre roller, slik som i en episode av *[[Poirot]]* i 2005.

I 1999 spilte han Ian Chesterton igjen for videoutgivelsen av *Doctor Who*-historien *[[The Crusade]]*. Siden to episoder av denne historien er tapt, spilte Russell en eldre Ian som forteller hva som skjedde i disse episodene. Siden 2002 har han også bidratt på kommentatorspor for *Doctor Who*-DVD-er, lest inn lydbøker av tre *Doctor Who*-bøker med Ian og vært fortellerstemme på CD-utgivelser av *Doctor Who*-historier hvor noen eller alle episodene ikke finnes lengre.

## Referanser


## Eksterne lenker
*
Matabeleland South

**Matabeleland South** er en provins i Zimbabwe. Den har et areal på 54 172 km² og en befolkning på rundt 650&nbsp;000 (2002). Gwanda er provinsens hovedstad.

Befolkningen er i stor grad tilhørende ndebelene, noe provinsnavnet gjenspeiler.
Spiral

**Spiral** er en kurve som går ut ifra et punkt på midten og deretter går rundt seg selv mange ganger.

Begrepene spiral og heliks (skruelinje) blir ofte forvekslet; mens en spiral er 2-dimensjonal, er en heliks 3-dimensjonal.

En *[[arkimedisk spiral]]* har samme avstand mellom hver omdreining, mens en *[[logaritmisk spiral]]* utvider seg for hver omdreining.

## Todimensjonale spiraler
En *todimensjonal spiral* kan beskrives ved hjelp av polare koordinater ved å la radius *r* være en kontinuerlig monotonisk funksjon av θ.

Noen todimensjonale spiraler:
* Arkimedisk spiral: r = a + bθ
* Eulers spiral, eller klotoide
* Fermats spiral: r = θ1/2
* Hyperbolisk spiral: r = a/θ
* Lituus: r = 1/θ1/2
* Logarithmisk spiral: r = abθ; tilnærminger til denne er funnet i  naturen.
* Fibonacci spiral og gyllen spiral: Spesialtilfeller av logaritmisk spiral.

## Tredimensjonale spiraler
Som ved todimensjonale spiraler, er *r* en kontinuerlig funksjon av θ. I tillegg har tredimensjonale spiraler en variabel *h*, høyde. Den er også en kontinuerlig funksjon av θ.

## Kuleformede spiraler
En *kuleformet spiral* (loksodrom) er en kurve på en kule som går i sirkelform fra pol til pol.
Zimbabwes flagg

**[[Zimbabwe]]s flagg** ble antatt 18. april 1980. Figuren på bildet symboliserer en statue som ble funnet i ruinene av Store Zimbabwe. Fuglen symboliserer Zimbabwes historie, mens den røde stjernen under den symboliserer kampen for selvstendighet.

## Flagget til Zimbabwe-Rhodesia

Zimbabwe-Rhodesia var stort sett et ukjent navn på Zimbabwe fra 1. juni 1979 til 18. april 1980, like etter avtalen i Rhodesia som ledet til et svart flertallsstyre. Staten tok både et nytt navn og nytt flagg for å markere overgangen.

Flagget til Zimbabwe-Rhodesia ble tegnet av kaptein Cedric Herbert i Rhodesian Air Force og et medlem av det Rhodesiske heraldikk og slektsforsknings foreningen.  Designet innbefatter de panafrikanske fargene gul, svart, grønn og rød med følgende forklaring:
* **Svart:** symboliserer innsatsen til flertallsstyret i landet,
* **Rød:** er kampen for uavhengighet,
* **Gul:** representerer mineralrikdommen,
* **Grønn:** jordbruks- og naturresursene i landet,
* Den **hvite** vertikale  stripen representerer det hvite samfunnet mens den sentrale horisontale hvite stripen representerer fred.
Stoplesteinan

**Stoplesteinan** (også kjent som *Stoplesteinane*) er en steinsetting i Eigersund kommune, Rogaland. Steinsettingen består av 16 reiste steiner, og diameteren er ca. 21 meter. Noen av steinblokkene er opp til 1,20 meter høye. Navnet kommer trolig fra ordet stopla, som kan bety oppstable eller opplegge. Stoplesteinan er anlagt i den nordvestre enden av St. Olafs vei, en cirka 15 kilometer lang geologisk formasjon mellom Egersund og Sokndal, hvor en gang av mykere bergarter går gjennom anortositt-feltet i Dalane. De myke bergartene har langs denne geologiske formasjonen forvitret raskere, og St. Olafs vei avtegner seg derfor som ei grønn stripe i vegetasjonen. På begynnelsen av 2000-tallet ble det også satt opp et informasjonsskilt 10&ndash;20 meter sydøst nedenfor steinsirkelen med støtte fra EUs regionale utviklingsfond, INTERREG IIC-programmet for Nordsjøen.

Kulturminneid: 53554

## Opphav og teorier
Det er ukjent hvordan og hvorfor steinsirkelen har blitt satt opp. Ifølge muntlig tradisjon er steinsirkelen et gammelt tingsted fra vikingtiden, og skulle da skrive seg fra perioden 800–1000 e.Kr. En annen teori, som arkeologer går ut fra, er at det dreier seg om et gravminne. Tilsvarende steinsettinger finnes flere andre steder i Norge og Nord-Europa. Noen av dem er utgravd, og man har funnet at de er graver fra slutten av bronsealderen og fram til slutten av eldre jernalder, altså mellom 500 f.Kr. og 600 e.Kr. Om dette også er tilfelle for Stoplesteinan, vet man ikke sikkert, men det er heller ikke utenkelig at et gravminne fra eldre del av jernalderen også kan ha blitt brukt som tingsted i vikingtiden. En utgraving på 1930-tallet fant at bakken i sirkelens midtdel er steinlagt. Under den samme utgravingen fant man også spor etter forbrent materiale. Snorre sier i «Heimskringla» at «*Hin fyrsta öld er kölluð brunaöld; þá skyldi brenna alla dauða menn ok reisa eptir bautasteina.*» (Den første tiden kaller de brenn-alderen; da skulle en brenne alle døde menn og reise bautasteiner etter dem.) Ser man det forbrente materialet og steinringen i sammenheng med Snorres tekst, forsterkes den siste teorien om gravsted.

Hvorfor Stoplesteinan er anlagt der de ligger, vet man ikke. Stedet er tilfeldigvis den ene enden av den geologiske formasjonen St. Olafs vei, uten at man vet om dette kan være årsaken til at stedet ble valgt.

## Se også
*Steinsetting

## Eksterne lenker
* 
*
Pål Johansen

**Pål-Ørjan Johansen** (født 1973) er en norsk psykolog og forsker. Han hadde et stipend til Harvard University og et Fulbright-stipend til University of Washington. Han forsker på MDMA og behandling. I 2015 tok andre forskere kraftig avstand fra Johansens og hans ektefelle og kollega Teri Krebs' publikasjoner der de hevdet at det ikke var noe som tydet på at bruk av psykedelika fører til psykiske lidelser. NTNU presiserte at Johansen og Krebs ikke var tilknyttet NTNU per 2015.

Johansen har vært aktiv i etableringen av *[[Evidence]]*, en medisinsk interesseorganisasjon.

## Utgivelser
* Johansen, Pål-Ørjan og Krebs, Teri Suzanne: «How could MDMA (ecstasy) help anxiety disorders? A neurobiological rationale», *Journal of Psychopharmacology*, 23 (4), 2009, s. 389-391
* Krebs, Teri Suzanne; Johansen, Pål-Ørjan; Jerome, L. og Halpern, J. H.: «Importance of psychiatric confounding in non-randomized studies of heavy ecstasy users», *Psychological Medicine*, 39 (5), 2009, s. 876-878
* Krebs, Teri S. og Johansen, Pål-Ørjan: «No evidence of decrease in cognitive function in users of low-dose ecstasy», *Archives of General Psychiatry*, 65 (2), 2008, s. 236-

## Referanser